ਸਾਂਦਰੋ ਦੇ ਅਮੈਰੀਕਾ
ਰੋਬਰਟੋ ਸੈਂਚੀਜ਼-ਓਕਾਂਪੋ (19 ਅਗਸਤ 1945 – 4 ਜਨਵਰੀ 2010), ਜਿਸਨੂੰ ਸਾਂਦਦਰੋ ਦੇ ਅਮੈਰੀਕਾ (ਅਮਰੀਕਾ ਦਾ ਸਾਂਦਰੋ), ਗਿਤਾਨੋ (ਜਿਪਸੀ) ਅਤੇ ਅਰਜਨਟੀਨੀ ਐਲਵਿਸ ਦੇ ਨਾਂਅ ਨਾਲ ਜਾਣਿਆ ਜਾਂਦਾ ਹੈ, ਇੱਕ ਮਸ਼ਹੂਰ ਅਰਜਨਟੀਨੀ ਗਾਇਕ ਅਤੇ ਅਦਾਕਾਰ ਹੈ। ਲਾਤੀਨੀ ਅਮਰੀਕਾ ਵਿੱਚ ਸਪੇਨੀ ਵਿੱਚ ਰਾਕ ਗਾਉਣ ਵਾਲਾ ਉਹ ਪਹਿਲਾ ਕਲਾਕਾਰ ਹੈ। ਉਲਨੇ 52 ਅਧਿਕਾਰਤ ਗਾਣੇ ਰਿਕਾਰਡ ਕਰਵਾਏ ਅਤੇ ਇਹਨਾਂ ਦੀਆਂ 5 ਕਰੋੜ (50 ਮਿਲੀਅਨ) ਕਾਪੀਆਂ ਵੇਚੀਆਂ; ਕਈ ਸਰੋਤਾਂ ਮੁਤਾਬਿਕ ਇਹਨਾਂ ਦੀ ਗਿਣਤੀ 7.5 ਕਰੋੜ (75 ਮਿਲੀਅਨ) ਦੱਸੀ ਜਾਂਦੀ ਹੈ। ਉਸਦੇ ਪ੍ਰਚਲਿੱਤ ਗਾਣਿਆਂ ਵਿੱਚ ਦੈਮੇ ਫ਼ੁਏਗੋ, ਰੋਜ਼ਾ, ਰੋਜ਼ਾ, ਕੁਐਰਾ ਲੈਨਾਰਮ ਦੀ ਟੀ, ਪੈਨੁਮਬੈਰਸ, ਪੌਰਕੀ ਯੋ ਤੀ ਐਮੋ, ਅਸੀ, ਮੀ ਅਮੀਗੋ ਏਲ ਪਿਊਮਾ ("ਪਿਊਮਾ ਮੇਰੇ ਦੋਸਤ"), ਤੇਂਗੋ, ਤ੍ਰਿਗਲ ਅਤੇ ਉਨਾ ਮੁਚਾਚਾ ਵ ਉਨਾ ਗੁਤੈਰਾ ("ਇੱਕ ਕੁੜੀ ਤੇ ਇੱਕ ਗਿਟਾਰ") ਸ਼ਾਮਿਲ ਹਨ। ਉਸਦਾ ਗੀਤ ਰੋਜ਼ਾ, ਰੋਜ਼ਾ ਸਭ ਤੋਂ ਵੱਧ ਚਰਚਿਤ ਹੋਇਆ ਤੇ ਇਸ ਗੀਤ ਦੀਆਂ 20 ਲੱਖ ਕਾਪੀਆਂ ਵਿਕੀਆਂ ਸਨ। ਉਸਦਾ ਇੱਕ ਹੋਰ ਹਿੱਟ ਗਾਣਾ ਤੇਂਗੋ ਸੀ ਜਿਸਨੂੰ ਕਿ ਐਮਟੀਵੀ ਤੇ ਰੋਲਿੰਗ ਸਟੋਨ ਮੈਗਗਜ਼ੀਨ ਵੱਲੋਂ 100 ਬਿਹਰਤਰੀਨ ਅਰਜਨਟੀਨੀ ਗਾਣਿਆਂ ਵਿੱਚ 15ਵੇਂ ਸਥਾਨ 'ਤੇ ਰੱਖਿਆ ਗਿਆ ਸੀ। ਸਾਂਦਰੋ, ਮੈਜੀਸਨ ਸਕੇਅਰ ਗਾਰਡਨ ਦੇ ਫ਼ੈਲਟ ਫ਼ੋਰਮ ਵਿੱਚ ਗਾਣਾ ਗਾਉਣ ਵਾਲਾ ਪਹਿਲਾ ਲਾਤੀਨੀ ਅਮਰੀਕੀ ਕਲਾਕਾਰ ਸੀ। 2005 ਵਿੱਚ ਸਾਂਦਰੋ ਨੂੰ ਲਾਤੀਨੀ ਗਰੈਮੀ ਨਾਲ ਸਨਮਾਨ ਦੇ ਕੇ ਨਿਵਾਜਿਆ ਗਿਆ।